CELEX: 62018CA0230
Language: el
Date: 2019-05-08 00:00:00
Title: Υπόθεση C-230/18: Απόφαση του Δικαστηρίου (έκτο τμήμα) της 8ης Μαΐου 2019 [αίτηση του Landesverwaltungsgericht Tirol (Αυστρία) για την έκδοση προδικαστικής αποφάσεως] — PI κατά Landespolizeidirektion Tirol (Προδικαστική παραπομπή — Άρθρο 49 ΣΛΕΕ — Άρθρο 15, παράγραφος 2, και άρθρο 16 του Χάρτη των Θεμελιωδών Δικαιωμάτων της Ευρωπαϊκής Ένωσης — Ελευθερία εγκαταστάσεως και ελεύθερη παροχή υπηρεσιών — Περιορισμός — Απόφαση για την άμεση παύση της λειτουργίας εμπορικής εγκαταστάσεως — Έλλειψη αιτιολογίας — Επιτακτικοί λόγοι γενικού συμφέροντος — Πρόληψη της διαπράξεως αξιόποινων πράξεων εις βάρος των προσώπων που εκδίδονται — Προστασία της δημόσιας υγείας — Αναλογικός χαρακτήρας του περιορισμού της ελευθερίας εγκαταστάσεως — Άρθρα 47 και 48 του Χάρτη των Θεμελιωδών Δικαιωμάτων — Αποτελεσματικότητα του δικαστικού ελέγχου — Δικαιώματα άμυνας — Γενική αρχή του δικαιώματος χρηστής διοικήσεως)

8.7.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 230/15
            
         
      Απόφαση του Δικαστηρίου (έκτο τμήμα) της 8ης Μαΐου 2019 [αίτηση του Landesverwaltungsgericht Tirol (Αυστρία) για την έκδοση προδικαστικής αποφάσεως] — PI κατά Landespolizeidirektion Tirol
      (Υπόθεση C-230/18) (1)
      
      (Προδικαστική παραπομπή - Άρθρο 49 ΣΛΕΕ - Άρθρο 15, παράγραφος 2, και άρθρο 16 του Χάρτη των Θεμελιωδών Δικαιωμάτων της Ευρωπαϊκής Ένωσης - Ελευθερία εγκαταστάσεως και ελεύθερη παροχή υπηρεσιών - Περιορισμός - Απόφαση για την άμεση παύση της λειτουργίας εμπορικής εγκαταστάσεως - Έλλειψη αιτιολογίας - Επιτακτικοί λόγοι γενικού συμφέροντος - Πρόληψη της διαπράξεως αξιόποινων πράξεων εις βάρος των προσώπων που εκδίδονται - Προστασία της δημόσιας υγείας - Αναλογικός χαρακτήρας του περιορισμού της ελευθερίας εγκαταστάσεως - Άρθρα 47 και 48 του Χάρτη των Θεμελιωδών Δικαιωμάτων - Αποτελεσματικότητα του δικαστικού ελέγχου - Δικαιώματα άμυνας - Γενική αρχή του δικαιώματος χρηστής διοικήσεως)
      (2019/C 230/17)
      Γλώσσα διαδικασίας: η γερμανική
      
         Αιτούν δικαστήριο
      
      Landesverwaltungsgericht Tirol
      
         Διάδικοι στην υπόθεση της κύριας δίκης
      
      PI
      
         κατά
      
      Landespolizeidirektion Tirol
      
         Διατακτικό
      
      Το άρθρο 49 ΣΛΕΕ, το άρθρο 15, παράγραφος 2, και τα άρθρα 16, 47 και 52 του Χάρτη των Θεμελιωδών Δικαιωμάτων της Ευρωπαϊκής Ένωσης, καθώς και η γενική αρχή του δικαιώματος χρηστής διοικήσεως, πρέπει να ερμηνευθούν υπό την έννοια ότι, υπό περιστάσεις όπως αυτές της κύριας δίκης, αντιτίθενται σε εθνική ρύθμιση η οποία προβλέπει ότι διοικητική αρχή μπορεί να αποφασίσει την άμεση παύση της λειτουργίας εμπορικής εγκαταστάσεως, λόγω υπονοιών ως προς την άσκηση, εντός της εν λόγω εγκαταστάσεως, δραστηριότητας πορνείας χωρίς την απαιτούμενη από την εν λόγω ρύθμιση άδεια, στο μέτρο που η ρύθμιση αυτή, αφενός, δεν απαιτεί μια τέτοια απόφαση να εκθέτει τους πραγματικούς και τους νομικούς λόγους στους οποίους στηρίζεται, να είναι γραπτή και να κοινοποιείται στον αποδέκτη της και, αφετέρου, απαιτεί, από την άλλη πλευρά, να είναι αιτιολογημένη η αίτηση του εν λόγω αποδέκτη περί ανακλήσεως της ίδιας αποφάσεως.
      
         (1)  ΕΕ C 249 της 16.7.2018.